InVia Stellenbosch | musiek
WAT INSPIREER ONS | MUSIEK
Musiek is vir InVia 'n versamelnaam. Nie net het musiek die gawe om mense bymekaar te bring nie, dit skep 'n direkte konneksie tussen ons hart, liggaam, kop en siel wat min woorde kan beskryf. Musiek het die gawe om woorde en 'n boodskap sinvol te kommunikeer. Ons is baie dankbaar om in Stellenbosch omring te wees met talentvolle musici wat saam op reis is.
Sondagdienste: In Persoon en In Gemeen
Sondae maak ons musiek saam. Ons glo dat ons liturgie ten einde "the work of the people" moet wees. Dat dit wat in, deur en rondom die musiek, poësie, beelde ens. gebeur uit diep gemeenskap gebore moet word. Indien jy graag saam wil droom oor hoe kontemplasie in en deur dit in ons dienste kan lyk of saam met mede musikante reis en musiekmaak, kontak vir Francois.
Musiek in AKSIE
Ons glo dat kontemplasie nie sonder aksie kan bestaan nie. Vir jare het ons gewonder hoe dit in en deur ons musiekbediening kan lyk. Ons is bevooreg om talentvolle musikante in ons musiekspan te hê. Vroëer jare het ons van ons eie musiek opgeneem en bekendgestel om ons nabye gemeenskap daarmee te dien en inspireer op hul geloofsreis. Met die opbrengs van ons berokkenheid by die US Woordfees in 2020 kon ons met die Covid inperking kort daarna musikante ondersteun en 'n talentvolle, opkomende musikant, Dean Balie, wat nou al 2 jaar later bekend is vir sy rol in "Die Poët Wies Hy?" 'n Martin kitaar koop.
Ons is opgewonde oor ons Aksie projek wat vanjaar gaan afskop...
Voor die inperking was ons InKonsert 'n jaarlikse geleentheid waar ons musikante hul weergawes van bekende kontemporêre musiek kon opvoer en ook 'n aand waar ons gemeente lekker met kos, musiek en wyn kon saamkuier. Dagboek solank Vrydagaand 16 September! Hou gerus die spasie dop vir meer inligting.
Die klanke op al die albums het ontstaan op reis met/in/as InVia – mense wat mekaar inspireer, leer luister, tot stilte noop, vrae laat vra voor antwoorde ter sprake kom en asem laat haal asof dit al is wat saak maak. Ons glo ons wil musiek maak waarin ons mag eerlik wees, vrae vra, worstel met God en aanbid nes ons is. Die meeste van ons musiek is geskryf of getoonset om te sing, en nie aanvanklik om na te luister, soos in hierdie geval, nie. Maar natuurlik, is jy welkom, om dit te geniet nes jy is, waar jy is, op waterokal manier jy kan.